Rúm eru einn af fáum stöðum þar sem börn eiga að geta verið skilin eftir án eftirlits í einhvern tíma . Niðurstöður úr átakinu 2015 kom ekki vel út þar sem 80% rúmanna voru talin hættuleg börnum og helmingur þeirra voru svo stórhættuleg að þau voru innkölluð . Í kjölfarið var unnið að því að bæta og herða kröfur um öryggi rimla - og ferðarúma . Því taldi Neytendastofa nauðsynlegt að fylgja verkefninu eftir og athuga hvort skýrari kröfur til framleiðslunnar skiluðu sér í öruggari barnarimla - og ferðarúmum . Fjöldi barnarúma var skoðaður og voru 23 barnarimla - og ferðarúm send til prófunar . Niðurstöðurnar sýndu að 87% þeirra stóðust ekki lágmarkskröfur um öryggi . Í flestum tilfellum eða 74% vantaði mikilvægar merkingar eða upplýsingar með rúmunum . Einnig komu í ljós hönnunargallar á rúmunum þar sem 30% af þeim voru með of stór bil eða op þar sem hætta var á að barn gæti fest sig og slasast alvarlega . Til að mynda má op eða bil á milli rimla á rúmum ekki vera stærra en 6,5 cm . Ef það er stærra þá er hætta á slysum þar sem höfuð barnsins getur fests . Þá má bil á milli hliðar og dýnu aldrei verða meira en 3 cm . Ef bilið er stærra gæti höfuð barns farið á milli dýnu og rúms þannig að hætta verður á köfnun . Varðandi merkingar þá vantaði oftast merkingar um að ekki mætti bæta við eða breyta dýnu í ferðarúmum vegna köfnunarhættu . Þar sem dýnur á ferðarúmum eru oft þunnar þá kaupa forráðamenn oft auka dýnu í rúmið . Venjulega er þykktin á dýnu í ferðarúmi um 10 mm til 20 mm . Við skoðun á rúmunum kom í ljós að í einhverjum tilvikum höfðu framleiðendur sett merkingar með rúmunum þar sem þeir hvöttu til að bæta við auka dýnu . Við eftirlit Neytendastofu kom fyrir að afgreiðslufólk benti á að það fylgdi ekki dýna með rúminu eða fólki var boðið að kaupa aukadýnu . Með því að setja aðra dýnu í ferðarúm þá aukast líkurnar á köfnun . Hliðar ferðarúma eru oftast mjúkar , úr teygjanlegu efni og því hreyfanlegar . Því getur barnið auðveldlega oltið á milli dýnu og hliðar . Til að koma í veg fyrir það eiga að vera viðvaranir á rúminu um að aðeins eigi að nota dýnuna sem framleidd var fyrir rúmið og fylgir því . Það á alls ekki að bæta við annarri dýnu ofan á rúmbotninn eða setja nýja dýnu í rúmið vegna köfnunarhættu . Neytendastofa telur mikilvægt að ferðarúm séu með textílmerkingum svo að kaupendur séu upplýstir um hvort efnið í rúmunum sé úr bómull eða pólýester . Ferðarúm voru áður fyrr frekar gerð úr bómull en nú eru þau yfirleitt úr pólýester m.a. þar sem auðveldara er að þrífa þau , þau eru slitsterkara og þola vel að vera teygð til . Helsti ókostur þess er þó er að pólýester andar ekki líkt og bómull . Á íslenskum markaði og voru ferðarúmin öll úr pólýester nema eitt sem var gert úr 100% bómull . Niðurstöður prófananna voru sendar til framleiðenda . Þeir framleiðendur sem Neytendastofa átti samskiptum við ætla að lagfæra merkingar og hafa í huga muninn á efninu í rúmunum . Ráð fyrir neytendur : • Þegar notaðar eru vörur eins og hreiður , bólstraður stuðningur , laus rúmföt , stuðkantar , koddar eða önnur mjúk efni sem geta komið nálægt andliti barns þá geta þau valdið köfnun og / eða ofhitnun . Forðast á einnig að nota bólstraðan stuðning sem heldur barninu í einni svefnstöðu .